פוקהונטס (סרט)

פוקהונטס (באנגלית: Pocahontas) הוא סרט האנימציה ה-33 של חברת וולט דיסני, שיצא לאקרנים ב-16 ביוני 1995.

הסרט הוא סרט האנימציה הראשון של דיסני המבוסס על דמות היסטורית אמיתית, אינדיאנית בשם פוקהונטס.

בישראל, הסרט יצא שבוע לפני צאתו בארצות הברית, ארץ המקור, בהקרנת בכורה בקולנוע רב-חן תל אביב. היה זה המקרה הראשון שבו סרט יוצא בישראל לפני צאתו בארץ המקור. לאחר הסרט הזה, מרבית סרטי דיסני יצאו בישראל יום לפני צאתם בארצות הברית, למעט הרקולס, שגם הוא יצא שבוע לפני בישראל.

בשנת 1998 הופק סרט ההמשך, "פוקהונטס 2: מסע לעולם חדש", שהופץ בווידאו בלבד. סרט ההמשך בווידאו וב-DVD כלל גרסת דיבוב עברית.

עלילה 

בשנת 1607, אונייה של מתיישבים אנגלים של חברת וירג'יניה מפליגה ל"עולם החדש". על האונייה נמצאים קפטן ג'ון סמית והמנהיג של המסע, המושל רטקליף, שמאמין כי האינדיאנים המקומיים מסתירים אוסף עצום של זהב ורוצה לקבל אותם לעצמו. האונייה נתפסת בסערה, וסמית מציל צעיר חסר ניסיון בשם תומאס מטביעה, ומאוחר יותר מודה סמית שאין לו עניין ב"עולם החדש". בשבט מקומי בעולם החדש, פוקהונטס, בתו של הצ'יף פוואהטאן, מפחדת להתחתן עם קוקואם, לוחם אמיץ שאותו היא רואה כ"רציני" לעומת אישיותה הנמרצת שלה. צ'יף פוואהטאן נותן לפוקהונטס את השרשרת של אמה במתנה. פוקהונטס, יחד עם חבריה, דביבון זללן בשם מיקו ויונק דבש בשם פליט, מבקרת את סבתא ערבה, רוחה של סבתה רבתה הנתונה בעץ ערבה, שמודיעה לה על הנוכחות של האנגלים.

רטקליף מקים מצודה בקרחת היער, קורא לה ג'יימסטאון וממהר את אנשי הצוות לחפור בשביל למצוא זהב. סמית יוצא לחקור את היערות, ובסופו של דבר נתקל באינדיאני במפלים. בתחילה הוא חושב להרוג אותו, אך נעצר כשהוא רואה מולו אשה מסתורית - את פוקהונטס. הם במהרה נקשרים, ומוקסמים מעולמו של האחר. השניים מתאהבים ופוקהונטס מפרה את הוראותיו של אביה להתרחק מהאנגלים לאחר שקוקואם ולוחמים אחרים נלחמים איתם ושבט קטן חובר להם למלחמה נגד האנגלים. פוקהונטס מציגה את סמית לסבתא ערבה ומתחמקים משני אנשי צוות אחרים; עם זאת, חברתה של פוקהונטס, נאקומה, מגלה את יחסיה עם סמית ומזהירה את קוקואם. תומאס עוקב גם אחרי סמית, וגם הוא וקוקואם עדים לנשיקה של השניים. בפרץ של קנאה, תוקף קוקואם ומנסה להרוג את סמית אבל הוא עצמו נהרג על ידי תומאס שבורח משם. סמית נתפס בידי שבט האינדיאנים והצ'יף הזועם מחליט להוציא את סמית להורג בזריחה ולהתחיל מלחמה עם המתיישבים האנגלים.

תומאס מזהיר את אנשי הצוות על תפיסתו של סמית, ורטקליף מכנס את הגברים לקרב כתירוץ כדי להסיר את השבט ולמצוא את הזהב הלא קיים שלהם. פוקהונטס הולכת לסבתא ערבה ומיקו מוסר לה מצפן שמצביע אותה לכיוון של סמית, המוביל לגורלה. היא עוצרת את ההוצאה להורג של סמית על ידי עמידת מחאה לצידו והצ'יף מוותר על ההוצאה. אבל רטקליף מנסה לירות בצ'יף פוואהטאן וסמית מתפרץ וחוטף את הכדור במקומו. המושל נתפס ונעצר על ידי אנשי הצוות, לאחר שהוא יורה בחברם והם קושרים אותו בחבלים עבים. בסופו של דבר, סמית נאלץ לחזור הביתה כדי לקבל טיפול, עם ברכתם של פוקהונטס וצ'יף פוואהטאן שיחזור בעתיד.

מדבבים ודמויות

כרזות הסרט

פסקול

קישורים חיצוניים

 

 פוקהונטס באתר מוזיקה ישראלית
 
 

אולפני ההנפשה של וולט דיסני: סרטים
דיסני: סרטי הנפשה
זוכי אוסקר: הסרט עם השיר המקורי הטוב
זוכי אוסקר: הפסקול הטוב
זוכי פרס אנני - סרטים
מחלוקות של דיסני
נסיכות דיסני
סרטי 1995
סרטי הנפשה מוזיקליים
סרטי הנפשה
סרטים אמריקאיים המבוססים על סיפור אמיתי
סרטים ביוגרפיים אמריקאיים
ערכים שבהם תבנית בריטניקה אינה מתאימה
פוקהונטס